Treinongelok bie Vlissienge

Het treinongelok bie Vlissienge was een ongelok van een stoomtrein bie station Vlissienge in d’n aevond van 2 juni 1899. Drie personen kwamme ‘ierbie om.

Station Vlissienge was het eindpunt van de trein die om 19.15 in Amsterdam was vertrokken. Vlak voor het kopstation Vlissienge merkte de machinist dat de rem kapot was. Om de mensen op het perron te waerschuwen toeterde de trein. Zonger vaert te minderen ramde de locomotief het stoôtblok om vervolgens op het perron te klappen. De trein sprong drie meter omoôge. Vervolgens deurboorde de locomotief de stationsrestauratie. Bie het ongelok kwamme tweê conducteurs en de achttienjaerige passagiere Fanny Roth om. De machinist en de stoker spronge van de trein of, mar raekende wel gewond. De machinist zurgende ervoor dat de stoôm uut de stoômketel weg kon, zoôdat een ontploffieng wier voorkomme. De schae an het station was enorm.

Bronnen
 'Het spoorwegongeluk te Vlissingen', Middelburgsche Courant, Middelburg, 3 juni 1899
 'Het spoorwegongeluk te Vlissingen', Leeuwarder Courant, Leeuwarden, 5 juni 1899
 'Het spoorwegongeluk te Vlissingen', Middelburgsche Courant, Middelburg, 6 juni 1899

Zie ok
 Treinramp bie Goes

Categorie:Geschiedenisse van Zeêland
Categorie:Vlissienge